Nacionālais veselīgo pašvaldību tīkls

Nacionālais veselīgo pašvaldību tīkls ir kustība, kas apvieno 43 Latvijas pašvaldības iedzīvotāju veselības veicināšanai. Latvijā tīkls dibināts 2013. gada 11. oktobrī. Tas ir daļa no Pasaules Veselības organizācijas Veselīgo pilsētu programmas.

 Nacionālā veselīgo pašvaldību tīkla darbība 
Tīkla mērķis ir uzlabot pieredzes apmaiņu pašvaldību vidū, kā arī atbalstīt tās veselības veicināšanas jautājumu īstenošanā vietējā līmenī. Mērķu vidū ir arī pašvaldības darbinieku izglītošana par sabiedrības veselības jautājumiem. 

Tīkla darbu organizē Nacionālā veselīgo pašvaldību tīkla koordinācijas komisija. Saskaņā ar komisijas nolikumuVeselības ministrija, Nacionālā veselīgo pašvaldību tīkla koordinācijas komisijas nolikums, 11.03.2016. Skatīts: 2017-12-19.  tās funkciju vidū ir: 
 veicināt pašvaldību iesaisti tīklā, 
 apkopot informāciju par tīklam noteikto kritēriju ieviešanu un ieviešanas monitoringu pašvaldībās, 
 sniegt konsultatīvu atbalstu pašvaldībām tīklam noteikto kritēriju īstenošanā. 

 Dalība Nacionālajā veselīgo pašvaldību tīklā 
Pašvaldību dalība tīklā ir brīvprātīga un bezmaksas. Pašvaldībām, kas darbojas tīklā, jāīsteno virkne darbību iedzīvotāju veselības veicināšanai. 

Plānoto pasākumu īstenošanai pašvaldībām pieejams valsts un Eiropas Savienības finansējums.

 Atsauces 

 Ārējās saites 
 Latvijas Republikas Veselības ministrijas vietne (latviski)
 Slimību profilakses un kontroles centra vietne (latviski)
 Pasaules Veselības organizācijas vietne (angliski)

Kategorija:Veselības aprūpe